
Αρ. Φύλλου 1409 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση του δικαιώματος να υπογράφουν «με 
εντολή Υπουργού» στους Προϊσταμένους των Δι¬ 
ευθύνσεων της Γενικής Γραμματείας Ισότητας του 
Υπουργείου Εσωτερικών, Δημόσιας Διοίκησης και 

Αποκέντρωσης. 1 

Τροποποίηση της απόφασης 18803/ΔΙΟΕ 260/ 
15.5.2000 περί «Ανασυγκρότησης Ανωτάτου Πει¬ 
θαρχικού Συμβουλίου Εξαγωγικού Εμπορίου». 2 

Μεταβίβαση δικαιώματος υπογραφής «με εντολή 
Υπουργού» στους ΠροϊσταμένουςτωνΔ/νσεων και 
Γ ραφείων Πρωτοβάθμιας και Δευτεροβάθμιας Εκ¬ 
παίδευσης των Νομών και Νομαρχιών. 3 

Τροποποίηση της Φ. 1/Β3/2466/1994 Υπουργικής από¬ 
φασης «Μετεγγραφές φοιτητών Α.Ε.Ι. εσωτερι¬ 
κού» (Β'476). 4 

Έγκριση Κανονισμού ανάθεσης και εκπόνησης μελε¬ 
τών, ανάθεσης και εκτέλεσης έργων, διενέργειας 
προμηθειών και σύναψης συμβάσεων Υπηρεσιών, 
της Εταιρείας με την επωνυμία «ΟΛΥΜΠΙΑΚΟ ΧΩ¬ 
ΡΙΟ 2004 Α.Ε.». 5 


ΑΠΟΦΑΣΕΙ Σ 

Αριθ.ΔΙΔΚ/Φ. 1/2/20477 (1) 

Μεταβίβαση του δικαιώματος να υπογράφουν «με εντολή 
Υπουργού» στους Προϊσταμένους των Διευθύνσεων 
της Γενικής Γραμματείας Ισότητας του Υπουργείου 
Εσωτερικών, Δημόσιας Διοίκησης και Αποκέντρωσης. 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 (ΦΕΚ 137/Α/1985) 
«Κυβέρνηση και Κυβερνητικά Όργανα». 

β) Του άρθρου 20 του Ν. 1400/1983 (ΦΕΚ 
156/Α/24.10.1983) «Τροποποίηση και συμπλήρωση υπαλ¬ 
ληλικών διατάξεων». 

γ) Των άρθρων 79 και 81 του Ν. 1892/1990 (ΦΕΚ 


101 /Α/31.7.1990) «Για τον εκσυγχρονισμό και την ανάπτυ¬ 
ξη και άλλες διατάξεις». 

δ) Του άρθρου 7 παρ. 4 του Ν. 1943/1991 (ΦΕΚ 
50/Α/11.4.1991) «Εκσυγχρονισμός της Οργάνωσης και 
Λειτουργίας της Δημόσιας Διοίκησης κ.λπ.». 

ε) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

στ) Του Π.Δ.320/1988 (ΦΕΚ 149/Α/1988) «Οργανισμός 
των Υπηρεσιώντου Υπουργείου Προεδρίας της Κυβέρνη¬ 
σης», όπως τροποποιήθηκε και συμπληρώθηκε μεταγενέ¬ 
στερα. 

ζ) Του Π.Δ.373/1995 (ΦΕΚ 201 /Α/14.9.1995) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

η) Του Π.Δ.400/1995 (ΦΕΚ 226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αρ. 28393/20.12.1996 εξουσιοδοτική απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης (ΦΕΚ 1172/Β/31.12.1996) «Μεταβίβαση 
αρμοδιοτήτων στο Γενικό Γραμματέα κ.λπ.», όπως συ¬ 
μπληρώθηκε με την υπ’ αρ. ΔΙΔΚ/Φ.1.1/874/14.1.1997 
όμοια απόφαση (ΦΕΚ 15/Β/17.1.1997). 

3. Την ανάγκη της εύρυθμης και αποδοτικής λειτουρ¬ 
γίας των Υπηρεσιών της Γενικής Γραμματείας Ισότητας 
των Φύλων του Υπουργείου Εσωτερικών, Δημόσιας Διοί¬ 
κησης και Αποκέντρωσης. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α.- Συμπληρώνουμε την υπ’ αρ. 28393/20.12.1996 εξου- 
σιοδοτική απόφαση και προσθέτουμε άρθρο 2Α, μετά το 
τέλος του άρθρου 2, που έχει ως εξής: 

«Άρθρο 2Α 

1.- Μεταβιβάζουμε στους Προϊσταμένους των Διευθύν¬ 
σεων της Γενικής Γ ραμματείας Ισότητας των Φύλων το δι¬ 
καίωμα να υπογράφουν «με εντολή Υπουργού», κατά λό¬ 
γο αρμοδιότητας, στα παρακάτω θέματα: 

1. Έκδοση εγκυκλίων και οδηγιών για την ενημέρωση 
Υπηρεσιών, Οργανισμών και λοιπών ενδιαφερομένων, για 
την πραγματοποίηση της Ισότητας σε όλους τους τομείς 
έκφρασης της ανθρώπινης προσωπικότητας. 

2. Αλληλογραφία με Διευθύνσεις του Υπουργείου ή φο¬ 
ρέων του Δημόσιου Τομέα για τρέχοντα υπηρεσιακά θέ¬ 
ματα και αιτήσεις πολιτών. 

3. Αιτήματα και βεβαιώσεις για την προμήθεια πόσης 
φύσεως αναλώσιμου και μη υλικού, καθώς και την παρο¬ 
χή υπηρεσιών μέχρι του ποσού των 5.000.000 δραχμών. 

2.- Η υπό στοιχ. 1 αρμοδιότητα μπορεί να ασκείται πα¬ 
ράλληλα και από τη Γενική Γραμματέα Ισότητας των Φύ¬ 
λων.» 

Β.- Οι υπό στοιχ.2 και 5 αρμοδιότητες του άρθρου 2 κα- 
ταργούνται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Νοεμβρίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 38375/ΔΙΟΕ 728 (2) 

Τροποποίηση της απόφασης 18803/ΔΙΟΕ 260/15.5.2000 
περί «Ανασυγκρότησης Ανωτάτου Πειθαρχικού Συμ¬ 
βουλίου Εξαγωγικού Εμπορίου». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» άρθρο 29Α το οποίο προστέθηκε με το άρθρο 27 
του Ν. 2081/1992 (ΦΕΚ 137/τ.Α/26.7.1985) και (ΦΕΚ 
154/τ.Α/10.9.1992) αντίστοιχα. 

β) Του Ν. 2026/92 «Ρυθμίσεις θεμάτων Οργάνωσης και 
προσωπικού της Δημόσιας Διοίκησης και άλλες διατά¬ 
ξεις» άρθρο 4 (ΦΕΚ 43/Τ.Α/23.3.1992). 

γ) Του άρθρου 36 του Π.Δ. 178/2000 «Οργανισμός του 
Υπουργείου Εθνικής Οικονομίας» (ΦΕΚ 165/τ.Α/14.7.2000). 

2. Την αριθμ. 27081/ΔΙΟΕ 540/27.7.2000 κοινή απόφα¬ 
ση του Πρωθυπουργού και του Υπουργού Εθνικής Οικο¬ 
νομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ970/τ.Β/3.8.2000) 

3. Την αριθμ. 61495/ΔΙΟΑΔ 1026/22.6.92 κοινή απόφα¬ 
ση των Υπουργών Προεδρίας της Κυβέρνησης Εθνικής 
Οικονομίας και Οικονομικών «Περιορισμός Συλλογικών 
Οργάνων του Υπουργείου Εθνικής Οικονομίας» άρθρο 1 
(ΦΕΚ 578/Τ.Β/1992). 

4. Την αριθμ. 18803/ΔΙΟΕ 260/15.5.2000 απόφαση «Πε¬ 
ρί Ανασυγκρότησης Ανωτάτου Πειθαρχικού Συμβουλίου 
Εξαγωγικού Εμπορίου». 

5. Την αριθμ. 35551/3600/20.10.2000 απόφαση «Τοπο¬ 
θέτηση Προϊσταμένων Διευθύνσεων του ΥΠΕΘΟ», απο¬ 
φασίζουμε: 

I. Τροποποιούμε την με αριθμ. 18803/ΔΙΟΕ 260/ 
15.5.2000 απόφαση μας ωςπροςτο μέλος της με στοιχείο 
2 και ορίζουμε την Αναστασία Μπάρτζη, Δ/ντρια της 
Δ/νσης Διεθνών Οικονομικών Ροών, ως μέλος, σε αντικα¬ 
τάσταση του Νικολάου Συμεωνίδη. 

II. Κατά τα λοιπά ισχύει η ανωτέρω απόφαση. 


III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Νοεμβρίου 2000 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 
-♦- 

Αριθ. ΣΤ5/56 (3) 

Μεταβίβαση δικαιώματος υπογραφής «με εντολή Υπουρ¬ 
γού» στους Προϊσταμένους των Δ/νσεων και Γ ραφεί¬ 
ων Πρωτοβάθμιας και Δευτεροβάθμιας Εκπαίδευσης 
των Νομών και Νομαρχιών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α'). 

β) Του άρθρου 20 του Ν. 2362/1995 «Περί Δημοσίου Λο¬ 
γιστικού, Ελέγχου των δαπανών του Κράτους και άλλες 
διατάξεις» (ΦΕΚ 247 Α'). 

γ) Του άρθρου Μπαρ. 29του Ν. 2817/2000 «Εκπαίδευ¬ 
ση των ατόμων με ειδικές εκπαιδευτικές ανάγκες και άλ¬ 
λες διατάξεις» (ΦΕΚ78 Α'). 

δ) Του άρθρου 29Ατου Ν. 1558/1985 και του άρθρου 27 
του Ν. 2081/1992 (ΦΕΚ 154 Α'), όπως αντικαταστάθηκε με 
το άρθρο 1 παρ. 2 του Ν. 2469/1997 (ΦΕΚ28Α'). 

2. Το γεγονός ότι δενπροκαλείται δαπάνη εις βάρος του 
τακτικού προϋπολογισμού για το τρέχον και τα επόμενα 
οικονομικά έτη. 

3. Την ανάγκη συνέχισης της λειτουργίας των σχολικών 
και υπηρεσιακών μονάδων της Πρωτοβάθμιας και Δευτε¬ 
ροβάθμιας Εκπαίδευσης, αποφασίζουμε: 

Α'. Αναθέτουμε από την έναρξη ισχύος του Ν. 
2817/2000 στους Προϊσταμένους των Διευθύνσεων Πρω¬ 
τοβάθμιας και Δευτεροβάθμιας Εκπαίδευσης των Νομών 
και Νομαρχιώντων άρθρων4 και7του Ν. 1304/1982 (ΦΕΚ 
144 Α'), όπως τροποποιήθηκαν με το άρθρο 56 του Ν. 
1566/1985 (ΦΕΚ 167 Α'), την υπογραφή των εγγράφων και 
την έκδοση των κάθε είδους διοικητικών πράξεων «Με 
εντολή Υπουργού», που απαιτούνται για την άσκηση από 
αυτούς των παρακάτω μεταβιβαζομένων αρμοδιοτήτων: 

1. Ορισμός Αναπληρωτή Προϊσταμένου Διεύθυνσης 
Πρωτοβάθμιας, και Δευτεροβάθμιας Εκπαίδευσης (άρ¬ 
θρο 56, παρ. 1 του Ν. 1566/1985). 

2. Ορισμός Αναπληρωτών Προϊσταμένων Γραφείων 
Πρωτοβάθμιας και Δευτεροβάθμιας Εκπαίδευσης, Γ ρα¬ 
φείων Φυσικής Αγωγής και Τεχνικής Επαγγελματικής Εκ¬ 
παίδευσης (άρθρο 56. παρ. 1 του Ν. 1566/1985). 

3. Κύρωση πινάκων υποψηφίων Διευθυντών σχολικών 
μονάδων και ΣΕΚ (άρθρο 14 του ΠΑ. 398/1995 ΦΕΚ 
223/τ.Α/1995). 

4. Κατανομή των σχολικών μονάδων σε περιοχές τοπο¬ 
θέτησης Διευθυντών Σχολικών Μονάδων (άρθρο 13 του 
Π.Δ. 398/1995). 

5. Τοποθέτηση Διευθυντών σχολικών μονάδων και ΣΕΚ 
(άρθρο 14του Π.Δ. 398/1995). 

6. Κύρωση πινάκων Προϊσταμένων Τμημάτων Εκπαι¬ 
δευτικών θεμάτων των Διευθύνσεων Πρωτοβάθμιας και 
Δευτεροβάθμιας Εκπαίδευσης (άρθρο 20 του Π.Δ. 
398/1995). 

7. Τοποθέτηση Προϊσταμένων Τμημάτων Εκπαιδευτι¬ 
κών θεμάτων των Διευθύνσεων Πρωτοβάθμιας και Δευτε¬ 
ροβάθμιας Εκπαίδευσης (άρθρο 20 του ΠΔ 398/95) και 
Προϊσταμένων Γραμματείας των Γραφείων Πρωτοβάθ¬ 
μιας και Δευτεροβάθμιας Εκπαίδευσης (άρθρο 65 του Ν. 
2683/99). 

8. Τοποθέτηση Υποδιευθυντών Σχολικών Μονάδων και 
Υπευθύνων τομέων ΣΕΚ (άρθρο 18του Π.Δ. 398/1995). 

9. Απαλλαγή Διευθυντών σχολικών μονάδων και ΣΕΚ και 
Υποδιευθυντών σχολικών μονάδων και Υπεύθυνων τομέ¬ 
ων ΣΕΚ από τα καθήκοντα τους (άρθρο 54 του Ν. 
2413/1996). 

10. Ορισμός Αναπληρωτών Διευθυντών σχολικών μονά¬ 
δων (άρθρο 11 του Ν. 1566/1985). 

11. Ανάθεση προσωρινής άσκησης καθηκόντων Διευ¬ 
θυντή σχολικής μονάδας ή ΣΕΚ (άρθρο 11 του Ν. 
1566/1985) και άρθρο 16του Ν. 1824/1988). 

12. Ανάθεση προσωρινής άσκησης καθηκόντων Διευ¬ 
θυντή σχολικής μονάδας ή ΣΕΚ, όταν δεν υπάρχει Διευ¬ 
θυντής και Υποδιευθυντής (άρθρο 11 του Ν. 1566/1985). 

13. Έγκριση μετακίνησης Σχολικών Συμβούλων, Προϊ¬ 
σταμένων Διευθύνσεων και Γραφείων Εκπαίδευσης, Γρα¬ 
φείων Φ.Α. και Τ.Ε.Ε. και γενικά εκπαιδευτικών και διοικη¬ 
τικών υπαλλήλων για εκτέλεση υπηρεσίας (Κ.Υ.Α. 
2/70417/0022/30.8.99 ΦΕΚ 1967/τ.Β/99). Θεώρηση των 
καταστάσεων των εξόδων κίνησης και εκτός έδρας δαπα¬ 
νών και αποστολή σης αρμόδιες Υπηρεσίες Δημοσιονομι¬ 
κού Ελέγχου (Υ.Δ.Ε). 

14. Συγκρότηση ΠΥΣΠΕ και ΠΥΣΔΕ (Π.Δ. 75/1986, 
399/1995 και 201/1997). 

15. Ρύθμιση θεμάτων σχετικών με την εκλογή αιρετών 
μελών των ΠΥΣΠΕ και ΠΥΣΔΕ. 

16. Ανάθεση διδασκαλίας στα δημοτικά σχολεία μαθη¬ 
μάτων ξένων γλωσσών, μουσικής, καλλιτεχνικών μαθη¬ 
μάτων και φυσικής αγωγής σε εκπαιδευτικούς δευτερο¬ 
βάθμιας εκπαίδευσης, είτε με ολική απόσπαση, είτε για 
συμπλήρωση του υποχρεωτικού ωραρίου, είτε με υπερω- 
ριακή απασχόληση (άρθρο 4του Ν. 1566/1985). 

17. Απόσπαση εκπαιδευτικών σε άλλη σχολική μονάδα 
της ίδιας διεύθυνσης εκπαίδευσης για τη διάρκεια της 
διεξαγωγής εις βάρος τους ένορκης διοικητικής ανάκρι¬ 
σης (άρθρο 16, κεφ. Γπαρ. 7του Ν. 1566/1985). 

18. Έγκριση προκηρύξεων, εκλογή υποτρόφων, παρά¬ 
ταση υποτροφιών, μετεγγραφή υποτρόφων, αύξηση του 
ποσού υποτροφιών καιτου αριθμού υποτρόφων(άρθρο 2 
του Π.Δ. 173/1985 ΦΕΚ59/Α/1985). 

19. Διάθεση εκπαιδευτικών που δε συμπληρώνουν το 
υποχρεωτικό ωράριο διδασκαλίας σε αντίστοιχες προς 
την ειδικότητά τους υπηρεσίες του δημόσιου τομέα του 
ίδιου νομού (άρθρο 54 παρ. 5 του Ν. 1566/1985). 

20. Μερική ή ολική διάθεση εκπαιδευτικών δευτερο¬ 
βάθμιας εκπαίδευσης σε άλλη σχολική μονάδα ή σε τμή¬ 
ματα πρόσθετης διδακτικής βοήθειας, όταν η συμπλήρω¬ 
ση του υποχρεωτικού ωραρίου δεν είναι αντικειμενικά δυ¬ 
νατή στη σχολική μονάδα που υπηρετούν (άρθρα 14, παρ. 
14,31 και 54 παρ. 5 του Ν. 1566/1985). 

21. Συγκρότηση Επιτροπής Σχολικών Δραστηριοτήτων 
(άρθρο 111 παρ. 3 του Ν. 1892/90 - ΦΕΚ 101 Α', ΥΑ 
Γ1/377/865/18.3.92 ΦΕΚ 577 Β' και ΥΑ Γ2/4867/28.8.92 
ΦΕΚ 629 Β'). 

22. Απόσπαση Υπευθύνων Περιβαλλοντικής Εκπαίδευ¬ 
σης στις Διευθύνσεις Πρωτοβάθμιας και Δευτεροβάθ¬ 
μιας Εκπαίδευσης (άρθρο 111 του Ν. 1892/1990) καθώς 


και υπευθύνων Εργαστηριακών Κέντρων Φυσικών Επι¬ 
στημών (Ε.Κ.Φ.Ε.) (Υ.Α. Γ2/1111/22.2.96) και Πληροφορι¬ 
κής Νέων Τεχνολογιών στις διευθύνσεις δευτεροβάθμιας 
εκπαίδευσης (ΠΛΗ.ΝΕ.Τ.) (Υ.Α Γ2/3798/20.6.97). 

23. Απόσπαση εκπαιδευτικών που είναι μέλη των διοι¬ 
κητικών συμβουλίων των συνδικαλιστικών οργανώσεων 
σε σχολεία της έδρας τους (άρθρο 16, κεφ. Γ παρ. 8 του 
Ν. 1566/1985). 

24. Απόσπαση προσωρινών αναπληρωτών από σχολείο 
σε άλλο σχολείο της ίδιας διεύθυνσης εκπαίδευσης (άρ¬ 
θρο 16, κεφ. Γ, παρ. 3του Ν. 1566/1985). 

25. Καθορισμός της σχολικής περιφέρειας κάθε σχο¬ 
λείου για την εγγραφή και φοίτηση μαθητών (Χωροταξική 
κατανομή). 

26. Έγκριση εγγραφής ή μετεγγραφής μαθητών σχο¬ 
λείων δευτεροβάθμιας εκπαίδευσης με διαγωγή «κακή» 
και τροποποίηση χαρακτηρισμού διαγωγής μαθητή ως 
«κακής» ή «επιμέμπτου» (άρθρο 1 του Β.Δ. 196/1972 ΦΕΚ 
41/Α/1972). 

27. Έγκριση λειτουργίας Κατευθύνσεων στα Ενιαία Λύ¬ 
κεια (ημερήσια και εσπερινά) καθώς και τμημάτων μαθη¬ 
μάτων επιλογής (Υ.Α Γ2/3016/4.9.2000 - ΦΕΚ 1157 Β'). 

28. Έγκριση λειτουργίας τάξεων υποδοχής και φροντι¬ 
στηριακών τμημάτων (άρθρο 2του Ν. 1894/1990). 

29. Ανάθεση διδασκαλίας στις τάξεις υποδοχής και τα 
φροντιστηριακά τμήματα (άρθρο 2του Ν. 1894/1990). 

30. Ανάθεση διδασκαλίας πέραν του υποχρεωτικού 
ωραρίου με υπερωριακή αποζημίωση στους εκπαιδευτι¬ 
κούς Πρωτοβάθμιας Εκπαίδευσης ολιγοθέσιων σχολείων 
(μονοθέσια, διθέσια και τριθέσια) για την κάλυψη των 
ωρών διδασκαλίας του σχολείου τους (άρθρο 9 παρ. 3 
του Ν. 2517/97-ΦΕΚ160Α'). 

31. Ανάθεση υπερωριακής διδασκαλίας σε εκπαιδευτι¬ 
κούς Δευτεροβάθμιας Εκπαίδευσης (άρθρο 14 παρ. 16 
του Ν. 1566/85) 

32. Ορισμός εκκαθαριστών αποδοχών προϊσταμένων 
Διευθύνσεων και Γ ραφείων Εκπαίδευσης και Διευθυντών 
Σχολικών Μονάδων (Απόφαση Υπουργού Οικονομικών 
162275/3422/14.10.1971 ΦΕΚ814/τ. Β/1971). 

33. Έκδοση αποφάσεων για τις μεταθέσεις των εκπαι¬ 
δευτικών από σχολείο σε σχολείο της ίδιας διεύθυνσης 
εκπαίδευσης, προσωρινή και οριστική τοποθέτηση των 
επανερχομένων από το εξωτερικό εκπαιδευτικών σε σχο¬ 
λικές μονάδες (άρθρο 16. κεφ. Β',παρ.4τουΝ. 1566/1985 
Π.Δ. 50/1996 ΦΕΚ45/Α/1996). 

34. Τοποθέτηση εκπαιδευτικών που μετατίθενται σε πε¬ 
ριοχές μετάθεσης της διεύθυνσης (άρθρο 16. κεφ. Β' 
παρ. 4του Ν. 1566/1985 - Π.Δ. 50/1996). 

35. Αποσπάσεις Εκπαιδευτικών Πρωτοβάθμιας και Δευ¬ 
τεροβάθμιας Εκπαίδευσης σε άλλα σχολεία της ίδιας δι¬ 
εύθυνσης, (άρθρο 16, κεφ. Γ του Ν. 1566/1985). 

36. Έκδοση διαπιστωτικής πράξης απόλυσης λόγω συ¬ 
μπλήρωσης 35ετίας ή ορίου ηλικίας εκπαιδευτικών των 
δημοσίων, ξένων και ιδιωτικών σχολείων ισότιμων με τα 
δημόσια (άρθρο 2του Π.Δ. 472/1983 και άρθρο 1 του Π.Δ. 
173/1985). 

37. Έκδοση πράξεων αναγνώρισης προϋπηρεσίας των 
εκπαιδευτικών, σύμφωνα με τις διατάξεις (άρθρο 17 του 
Ν. 2470/97, άρθρα2και4τουΝ. 1600/86, άρθρα6,18,20, 
33τουΝ. 1824/88, άρθρα74και89του Ν. 1566/85άρθρα 
23,59,61 του Ν. 2413/96, άρθρο 19του Ν.1514/85, άρθρο 
11 του Ν. 1810/88 άρθρο 3του Ν. 2320/95, άρθρο 9του Ν. 
2390/90, άρθρο 8του Ν. 2592/98, άρθρο 7του Ν. 1865/89, 

άρθρα 8 και 9 του Ν. 2817/2000. άρθρα 17 και 19 του Ν. 
1543/85 άρθρο 10 του Π.Δ. 789/70 και άρθρο 3 του Π.Δ. 
298/76) ύστερα από σύμφωνη γνωμοδότηση του οικείου 
Περιφερειακού Υπηρεσιακού Συμβουλίου. 

38. Έκδοση πράξης απόλυσης λόγω ορίου ηλικίας ή συ¬ 
μπλήρωσης πλήρους συντάξιμης υπηρεσίας και πράξη 
αποδοχής παραίτησης εκπαιδευτικών της δημόσιας εκ¬ 
παίδευσης με σύμβαση εργασίας αορίστου χρόνου (Π.Δ. 
472/1983 και 173/1985) 

39. Εκτέλεση των πειθαρχικών αποφάσεωντου Περιφε¬ 
ρειακού Υπηρεσιακού Συμβουλίου πληντης πειθαρχικής 
ποινής της οριστικής παύσης (άρθρο 145 του Ν. 2683/99 
- ΦΕΚ 19Α'). 

40. Έκδοση διαπιστωτικής πράξης για τη θέση εκπαι¬ 
δευτικού σε αυτοδίκαιη αργία, ύστερα από επιβολή της 
ποινής της οριστικής παύσης από το Περιφερειακό Υπη¬ 
ρεσιακό Συμβούλιο (άρθρο 103 παρ. 2 του Ν. 2683/99), 
καθώς κοίτης θέσεως σε αυτοδίκαιη αργία για τον εκπαι¬ 
δευτικό που στερήθηκε την προσωπική του ελευθερία 
ύστερα από ένταλμα προσωρινής κράτησης ή δικαστική 
απόφαση, έστω και αν απολύθηκε με εγγύηση (άρθρο 103 
παρ.1 του Ν. 2683/99). 

41. Έκδοση βεβαίωσης-πιστοποίησης του δικαιώματος 
για χορήγηση επιδόματος αγοράς κατοικίας σε προβλη¬ 
ματικές περιοχές της Χώρας (άρθρο 9 του Ν. 2085/92). 

42. Αποδοχή παραίτησης και ανάκληση παραίτησης εκ- 
παιδευτικώντων δημοσίων, ξένων κατ ιδιωτικών σχολικών 
μονάδων που είναι ισότιμες μετις δημόσιες (άρθρο 2 παρ. 
3 Π.Δ. 472/83 καιάρθρ. 1 Π.Δ. 173/85). 

43. Διαβίβαση δικαιολογητικών για τη σύνταξη του δι¬ 
δακτικού και λοιπού προσωπικού στην Υπηρεσία Συντά- 
ξεωντου Γ.Λ.Κ. (Β.Δ. 196/72). 

44. Χορήγηση Μισθολογικών Κλιμακίων και Χρονοεπι- 
δομάτων των εκπαιδευτικών πρωτοβάθμιας και δευτερο¬ 
βάθμιας εκπαίδευσης και των υπαλλήλων που ανήκουν 
στις υπηρεσίες τους και σπς σχολικές μονάδες αρμοδιό¬ 
τητας τους (Ν. 2470/97). 

45. Χορήγηση στους εκπαιδευτικούς και διοικητικούς 
υπαλλήλους πρωτοβάθμιας και δευτεροβάθμιας εκπαί¬ 
δευσης κανονικών και αναρρωτικών αδειών, αδειών κύη¬ 
σης, τοκετού, μητρότητας, και λοιπών διευκολύνσεων, 
αδειών εξετάσεων και αδειών για επιμορφωτικούς ή επι¬ 
στημονικούς λόγους (άρθρα 48, 49, 50, 51,52, 53, 54, 55, 
56, 58, 59 και 60του Ν. 2683/99). 

46. Χορήγηση άδειας άσκησης ιδιωτικού έργου με αμοι¬ 
βή (άρθρο 31 του Ν. 2683/1999) 

47. Παραπομπή υπαλλήλων στις αρμόδιες Υγειονομι¬ 
κές Επιτροπές (άρθρ. 56του Ν. 2683/1999). 

48. Χορήγηση των νομίμων συνδικαλιστικών αδειών για 
συμμετοχή εκπαιδευτικών στις Γενικές Συνελεύσεις των 
συλλόγωντους (άρθρο 3 παρ. 1 του Ν. 1235/82 και του Ν. 
1264/82). 

49. Χορήγηση συνδικαλιστικών αδειών πλην μελών Δ.Σ. 
της ΔΟΕ και ΟΛΜΕ (άρθρα 17 και 18 του Ν. 1264/82 - ΦΕΚ 
79Α, άρθρο 14 του Ν. 2085/92 - ΦΕΚ 170 Α, άρθρο 11 του 
Ν. 2336/95 - ΦΕΚ 189Α, άρθρο 22 παρ. 5 του Ν. 1400/83- 
ΦΕΚ156Α' και άρθρο 6 παρ. 3 του Ν. 2224/94 - ΦΕΚ 112 Α'). 

50. Χορήγηση άδειας για την άσκηση καθηκόντων ως αι¬ 
ρετών μελών αυτοδιοίκησης (Ο.Τ.Α. - ΝΑ) (άρθρο 113 
παρ. 1 και2του ΠΑ30/96-ΦΕΚ21Α, άρθρο35παρ. 8του 
Ν. 2738/99 - ΦΕΚ 180Α', άρθρο 9 παρ. 10 του Ν. 2623/98 - 
ΦΕΚ 139Α', άρθρο298του Π.Δ. 410/95-ΦΕΚ231Α', άρθρο 
25 παρ. 5 του Ν. 2738/99 - ΦΕΚ 180Α'). 


51. Εκτίμηση των αναγκών σε εποπτικά μέσα διδασκα¬ 
λίας και χορήγηση αυτών στις σχολικές μονάδες Πρωτο¬ 
βάθμιας και Δευτεροβάθμιας Εκπαίδευσης βάσει των χο¬ 
ρηγουμένων από το ΥΠΕΠΘ συνολικών ποσοτήτων κατά 
Διεύθυνση Εκπαίδευσης (άρθρο 8 του Π.Δ. 472/83- ΦΕΚ 
181 Τ.Α'). 

52. Κύρωση των πινάκων προακτέων και έκδοση της 
απόφασης για προαγωγή των εκπαιδευτικών Πρωτοβάθ¬ 
μιας και Δευτεροβάθμιας Εκπαίδευσης με βάση τον πίνα¬ 
κα προακτέων που καταρτίζει το οικείο ΠΥΣΠΕ και ΠΥΣΔΕ 
(άρθρ. 16 κεφ. Α'παρ. 3ατου Ν. 1566/1985). 

53. Κύρωση των πινάκων προαγωγών των εκπαιδευτι¬ 
κών Πρωτοβάθμιας και Δευτεροβάθμιας Εκπαίδευσης 
των Ιδιωτικών σχολικών μονάδων (άρθρ, 62 του Ν. 
1566/85). 

54. Έκδοση απόφασης για απόλυση λόγω νόσου και 
πράξεων θέσεως σε διαθεσιμότητα λόγω νόσου και επα¬ 
ναφοράς στην ενέργεια των εκπαιδευτικών πρωτοβάθ¬ 
μιας και δευτεροβάθμιας Εκπαίδευσης και των ξένων και 
ιδιωτικών σχολικών μονάδων που είναι ισότιμες με τις δη¬ 
μόσιες (άρθρ. 1 του Π.Δ. 173/85 και άρθρ. 2 παρ. 4 του 
Π.Δ. 472/83). 

55. Έκδοση πράξεων μονιμοποίησης των εκπαιδευτι¬ 
κών της Πρωτοβάθμιας και Δευτεροβάθμιας Εκπαίδευ¬ 
σης ύστερα από πρόταση του οικείου ΠΥΣΔΕ (άρθρ. 2 
παρ. 6του Π.Δ. 472/83). 

56. Χορήγηση επιδόματος μεταπτυχιακών σπουδών 
στους κατόχους διδακτορικού διπλώματος εκπαιδευτι¬ 
κούς Πρωτοβάθμιας και Δευτεροβάθμιας Εκπαίδευσης 
και των ξένων και ιδιωτικών σχολικών μονάδων που είναι 
ισότιμες με τις δημόσιες μετά από σύμφωνη γνώμη των 
οικείων ΠΥΣΠΕ και ΠΥΣΔΕ ότι οτίτλος σπουδώντους έχει 
σχέση με το αντικείμενο της υπηρεσίας τους (άρθρ. 3 
παρ. 3του Π.Δ. 472/83 Ν. 2470/97). 

57. Έγκριση μεταφοράς ιδιωτικών σχολείων Γενικής και 
Τεχνικής - Επαγγελματικής Εκπαίδευσης σε άλλο διδα¬ 
κτήριο μέσα στην ίδια Διεύθυνση Εκπαίδευσης (άρθρο 7 
παρ. 1 του Π.Δ. 472/83). 

58. Έγκριση λειτουργίας Ιδιωτικών Σχολείων τις απο¬ 
γευματινές ώρες (άρθρο 7 παρ. 5 του Π.Δ. 472/83). 

59. Συγκρότηση τριμελούς επιτροπής καταλληλότητας 
διδακτηρίου ιδιωτικού σχολείου, φροντιστηρίου και ιδιω¬ 
τικών Τ.ΕΈ (άρθρ. 40 του Ν. 682/77, άρθρο 65 του Α.Ν. 
2545/40, άρθρο 5 παρ. 3 του Β.Δ. 685/72 και Υ.Α. Φ. 
621.32/129/70882/75 ΦΕΚ 423Β'). 

60. Χορήγηση άδειας ίδρυσης Φροντιστηρίων (άρθρα 
65, 68 του Α. Ν. 2545/40) και Κέντρων Ξένων Γλωσσών 
(άρθρο 1 του Α.Ν. 284/68), χορήγηση άδειας χρήσης προ¬ 
σωνυμίας, (άρθρα 73 και83του Α. Ν. 2545/40, άρθρα 1 και 
2 του Π.Δ. 372/98 και άρθρο 7 παρ. 3, 4 του Π.Δ. 472/83) 
τροποποίηση άδειας ίδρυσης Φροντιστηρίων και Κέ¬ 
ντρων Ξένων Γλωσσών (άρθρα 65 και 68 του Α.Ν. 
2545/40) και χορήγηση άδειας οικοδιδασκαλίας (άρθρο 
75του Α.Ν. 2545/40). 

61. Χορήγηση άδειας λειτουργίας, ανανέωσης και με¬ 
ταφοράς Φροντιστηρίων και Κέντρων Ξένων Γλωσσών 
(άρθρα 65, 66, 67, 69, 74του Α. Ν. 2545/40 - ΦΕΚ287τ.Α' 
και άρθρ. 1,2 του Α.Ν. 284/68- ΦΕΚ32Α'). 

62. Χορήγηση άδειας ίδρυσης και λειτουργίας οικοτρο¬ 
φείου στα Ιδιωτικά Σχολεία και ανάκληση των αδειών αυ¬ 
τών (άρθρα 20 και 23 του Ν. 682/77, ΦΕΚ 244-Α). 

63. Επέκταση διδακτηριακού και εργαστηριακού χώ¬ 
ρου των σχολικών μονάδων (άρθρο 5, παρ.2 του Β.Δ. 
685/72). 

64. Διορισμός Διευθυντών των ιδιωτικών σχολικών μο¬ 
νάδων και φροντιστηρίων (Α. Ν. 2545/40 καιΝ. 682/1977). 

65. Χορήγηση άδειας διδασκαλίας σε Φροντιστήρια και 
Κέντρα Ξένων Γλωσσών (άρθρα 70 & 75 του Α.Ν. 
2545/40). 

66. Συγκρότηση επιτροπών απολυτηρίων εξετάσεων 
των μαθητών Ιδιωτικών Σχολείων Γενικής και Τεχνικής - 
Επαγγελματικής Εκπαίδευσης (άρθρο 111 παρ. 4 του Ν. 
1892/90 ΦΕΚ101-Α). 

67. Συγκρότηση ομάδας παρακολούθησης και συντονι¬ 
σμού της διδασκαλίας της ύλης των μαθημάτων γενικής 
αξιολόγησης (Εγκ. ΥΠΕΠΘ Γ2/5969/16.12.99). 

68. Συγκρότηση επιτροπών εκκαθάρισης αρχείων κ.λ.π. 
(Π.Δ. 899/80 άρ. 11 ΦΕΚ223τ.Α'). 

69. Ανάθεση διδασκαλίας σε ιδιώτες των μαθημάτων 
μουσικής και της άσκησης στα εργαστήρια μαθητών μου¬ 
σικών σχολείων σύμφωνα με την ισχύουσα νομοθεσία 
ύστερα από εισήγηση της Καλλιτεχνικής Επιτροπής και 
πρόταση του οικείου Συμβουλίου (άρθρο 16 του Ν. 
1824/88). 

70. Συγκρότηση επιτροπών εξετάσεων Β' και Γ τάξεων 
Ενιαίου Λυκείου και ορισμός ομάδων επιτητηρώντων εξε¬ 
τάσεων αυτών (Π.Δ. 246/1998, όπως τροποποιήθηκε και 
ισχύει). 

71. Ορισμός χώρων λειτουργίας βαθμολογικών κέ¬ 
ντρων, συγκρότηση επιτροπής βαθμολογικών κέντρων 
και ορισμός βαθμολογητών κατά ειδικότητα και λοιπού 
απαραίτητου προσωπικού για τη βαθμολόγηση των γρα¬ 
πτών δοκιμίων (άρθρο 24του Π.Δ. 246/1998). 

72. Συγκρότηση επιτροπών εξετάσεων μαθητών Τεχνι¬ 
κών Επαγγελματικών Εκπαιδευτηρίων, ορισμός χώρων 
βαθμολογικών κέντρων και ορισμός βαθμολογητών κατά 
ειδικότητα και λοιπού απαραίτητου προσωπικού για τη 
βαθμολόγηση των γραπτών δοκιμίων (Ν. 2640/1998). 

73. Συγκρότηση επιτροπών διεξαγωγής απολυτηρίων 
εξετάσεωντων μαθητώντης Β'τάξηςτου Α' Κύκλου Σπου- 
δώντων ιδιωτικώνΤ.Ε.Ε (Ν. 2640/1998). 

Β'. Οι με αριθμούς 31, 36, 38, 41,42, 43, 44, 45, 47, 54, 
58, 59, 61, 63, 64, 65, 68, 72 και 73 αρμοδιότητες του 
προηγούμενου κεφαλαίου ασκούνται και από τους Προϊ¬ 
σταμένους Γραφείων Πρωτοβάθμιας και Δευτεροβάθ¬ 
μιας Εκπαίδευσης, καθώς και των γραφείων Τ.Ε.Ε. για τις 
σχολικές μονάδες της περιοχής ευθύνης τους. 

Γ. Μεταβιβάζουμε στους Προϊσταμένους Διευθύνσεων 
Πρωτοβάθμιας και Δευτεροβάθμιας Εκπαίδευσης και 
στους Διευθυντές των Περιφερειακών Επιμορφωτικών 
Κέντρων (ΠΕΚ) τις αρμοδιότητες του κύριου διατάκτη 
των πιστώσεων που εγγράφονται στους ειδικούς φορείς 
(Δ/νσεις Πρωτοβάθμιας και Δευτεροβάθμιας Εκπαίδευ¬ 
σης και ΠΕΚ) του προϋπολογισμού των περιφερειακών 
υπηρεσιών. 

Δ'. Από την έναρξη ισχύος της παρούσας καταργείται η 
σριθ.ΣΤ5/23/14.4.2000 Κανονιστική Απόφαση ΦΕΚ 
566/Β/20.4.2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Νοεμβρίου 2000 

οΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


Αριθ. Φ.1/Β3/4162 (4) 

Τροποποίηση της Φ. 1/Β3/2466/1994 Υπουργικής από¬ 
φασης «Μετεγγραφές φοιτητών Α.Ε.Ι. εσωτερικού» 
(Β' 476). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου (β') της παρ. 2 του άρθρου 
4του Ν. 1865/89 (Α'210) καιτηςπαρ. 5του άρθρου 2του 
Ν. 1966/1991 «Μετεγγραφές φοιτητών Α.Ε.Ι., σπουδα¬ 
στών Τ.Ε.Ι. και άλλες διατάξεις» (Α' 147). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού (άρθρο 29Ατου Ν. 1558/85 Α' 154, όπως αυ¬ 
τό προστέθηκε με το άρθρο 27 του Ν. 2081/91 Α' 154 και 
τροποποιήθηκε με την παρ. 2 α του άρθρου 1 του Ν. 
2469/97 Α' 38), αποφασίζουμε: 

Τροποποιούμετηνπαράγραφο2τηςΦ.1/Β3/2466/1994 
Υπουργικής απόφασης «Μετεγγραφές φοιτητών Α.Ε.Ι. 
εσωτερικού» (Β' 476), ως εξής: 

«2. Για μετεγγραφές με ποσοτικό περιορισμό, όπως αυ¬ 
τές προβλέπονται από τις διατάξεις του άρθρου 2 της 
αριθ. Β3/2274/1987 Υπουργικής απόφασης (Β' 346), 
όπως αυτή κυρώθηκε με το άρθρο 1 του Ν. 1865/89 (Α' 
210), συμπληρώθηκε και τροποποιήθηκε με τις διατάξεις 
του άρθρου 2 του Ν. 1966/1991 (Α' 147) τα προβλεπόμε- 
να κατά περίπτωση δικαιολογητικά υποβάλλονται στο 
Τμήμα υποδοχής στο διάστημα από 1 έως 15 Νοεμβρίου 
κάθε έτους. 

Το Τμήμα υποδοχής υποχρεούται να διενεργήσει τις 
παραπάνω μετεγγραφές μέσα σε τρεις μήνες από τη λή¬ 
ξη της προθεσμίας υποβολής των δικαιολογητικών.» 

Οι διατάξεις της απόφασης αυτής ισχύουν από το ακα¬ 
δημαϊκό έτος 2000-2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. οικ. 192081 (5) 

Έγκριση Κανονισμού ανάθεσης και εκπόνησης μελετών, 
ανάθεσης και εκτέλεσης έργων, διενέργειας προμη¬ 
θειών και σύναψης συμβάσεων Υπηρεσιών, της Εται¬ 
ρείας με την επωνυμία «ΟΛΥΜΠΙΑΚΟ ΧΩΡΙΟ 2004 
Α.Ε.». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του άρθρου 1 παρ. 12του Ν. 2819/2000 (ΦΕΚ84/Α') 

β) Του άρθρου 5 παρ. 8 του Ν. 2229/1994 (ΦΕΚ 138/Α') 

γ) Της υπ’ αριθμ. 190739/5.4.2000 απόφαση του Υπουρ¬ 
γού Εργασίας και Κοινωνικών Ασφαλίσεων (ΦΕΚ 474/Β') 
«Κατάρτιση του Καταστατικού της Ανώνυμης Εταιρείας 
με την Επωνυμία « ΟΛΥΜΠΙΑΚΟ ΧΩΡΙΟ 2004 Α.Ε.». 

δ) Του Π.Δ. 360/1997 «Διατήρηση της Εποπτείας 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ν.Π.Δ.Δ. από το Υπουργείο Εργασίας και Κοινωνικών 
Ασφαλίσεων (ΦΕΚ 240/Α). 

ε) Του άρθρου 29 Ατού Ν. 1558/1985 (ΦΕΚ 137/Α), που 
προστέθηκε με το άρθρο 27 του Ν. 2081/1992 (ΦΕΚ 
154/Α) και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/Α). 

2. Το γεγονός ότι η ψήφιση του παρόντος Κανονισμού 
δεν συνεπάγεται δαπάνη σε βάρος του Δημοσίου. 

3. Την από 3.11.2000 πρόταση έκδοσης Κανονισμού του 
Δ.Σ. της Εταιρείας «ΟΛΥΜΠΙΑΚΟ ΧΩΡΙΟ Α.Ε.», αποφασί¬ 
ζουμε: 

Εγκρίνουμε τον Κανονισμό ανάθεσης και εκπόνησης 
μελετών, ανάθεσης και εκτέλεσης έργων, διενέργειας 
προμηθειών και σύναψης συμβάσεων υπηρεσιών της 
Εταιρείας με την επωνυμία «ΟΛΥΜΠΙΑΚΟ ΧΩΡΙΟ 2004 
Α.Ε.» ο οποίος έχει ως εξής: 

ΚΑΝΟΝΙΣΜΟΣ 

ΑΝΑΘΕΣΗΣ ΚΑΙ ΕΚΠΟΝΗΣΗΣ ΜΕΛΕΤΩΝ ΑΝΑΘΕΣΗΣ 

ΚΑΙ ΕΚΤΕΛΕΣΗΣ ΕΡΓΩΝ ΔΙΕΝΕΡΓΕΙΑΣ ΠΡΟΜΗΘΕΙΩΝ 
ΚΑΙ ΣΥΝΑΨΗΣ ΣΥΜΒΑΣΕΩΝ ΥΠΗΡΕΣΙΩΝ 

ΤΗΣ ΕΤΑΙΡΙΑΣ ΜΕ ΤΗΝ ΕΠΩΝΥΜΙΑ 
«ΟΛΥΜΠΙΑΚΟ ΧΩΡΙΟ 2004 Α.Ε.» 

Άρθρο 1 

Πεδίο εφαρμογής του Κανονισμού 

Ο παρών Κανονισμός εφαρμόζεται σε όλες τις αναθέ¬ 
σεις μελετών έργων, στις αναθέσεις και εκτελέσεις έρ¬ 
γων, στη διενέργεια προμηθειών και στη σύναψη συμβά¬ 
σεων υπηρεσιών της Εταιρείας « ΟΛΥΜΠΙΑΚΟ ΧΩΡΙΟ 
2004 Α.Ε.» οι οποίες αποφασίζονται μετά τη δημοσίευση 
του παρόντος στην Εφημερίδα της Κυβερνήσεως με τη 
ρητή επιφύλαξη των ρυθμίσεων των οδηγιών της Ευρω¬ 
παϊκής Ένωσης. 

Άρθρο 2 

Αρχές που διέπουντον Κανονισμό 

Α. Αρχή της διαφάνειας - Εγγύηση του ελεύθερου 
ανταγωνισμού 

Οι διατάξεις του παρόντος που αφορούν τη σύναψη των 
συμβάσεωντης Εταιρείας διέπονται από την αρχή της δια¬ 
φάνειας και της εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Η Εταιρεία καιτα όργανα αυτής δεν επι¬ 
τρέπεται να προβαίνουν σε κανενός είδους διακρίσεις ανα¬ 
φορικά με τις σχετικές αναθέσεις ή τους διαγωνισμούς. Η 
αξιολόγηση των προσφορών γίνεται με όρους ισότιμους, 
κατά τρόπο ώστε να διασφαλίζεται η επιλογή της βέλτιστης 
προσφοράς για την εκπλήρωση του σκοπού της Εταιρείας. 

Β. Αρχή της αποτελεσματικότητας και της τεχνολογικής 
προόδου. 

Η σύναψη και εκτέλεση των συμβάσεων της Εταιρείας 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού της Εταιρείας. Η Εταιρεία και οι συμβαλλόμενοι 
με αυτή αναγνωρίζουν, σε πνεύμα καλής πίστης, την ιδι¬ 
αίτερη σημασία της ολοκλήρωσης των Έργων, ενόψει 
της Ολυμπιάδας του 2004 και αναλαμβάνουν την υποχρέ¬ 
ωση να ενεργούν προς αυτό το σκοπό. Οι υπαγόμενοι 
στον παρόντα Κανονισμό αναγνωρίζουν την αρχή αυτή 
και δεσμεύονται να μην ασκούν καταχρηστικά τα δικαιώ¬ 
ματα τους, κατά τρόπο που παρεμποδίζει την εκτέλεση 
των συμβάσεων. 


Άρθρο 3 

Διαδικασίες ανάθεσης και εκπόνησης μελετών και 
ανάθεσης Υπηρεσιών Συμβούλων 

1. Οι μελέτες των έργων της Εταιρείας «ΟΛΥΜΠΙΑΚΟ 
ΧΩΡΙΟ 2004 Α.Ε.» εκπονούνται: 

α) Απευθείας από την αρμόδια τεχνική υπηρεσία της 
«ΟΛΥΜΠΙΑΚΟ ΧΩΡΙΟ 2004 Α.Ε.» και με κατάλληλο προ¬ 
σωπικό που υπάρχει στην υπηρεσία αυτή ή προσλαμβά¬ 
νεται ειδικά για τη μελέτη του έργου ή αποσπάται σ’ αυτή. 

β) Κατόπιν διαπραγματεύσεων με έναν ή περισσότε¬ 
ρους φορείς του δημοσίου τομέα για όλο ή μέρος του έρ¬ 
γου. 

γ) Με συνεργασία της «ΟΛΥΜΠΙΑΚΟ ΧΩΡΙΟ 2004 Α.Ε.» 
με φορέα του δημοσίου τομέα. 

δ) Με ανάθεση σε ιδιωτικό μελετητικό γραφείο, ύστερα 
από δημοσίευση στον τύπο και στο δελτίο του ΤΕΕ σχετι¬ 
κής πρόσκλησης για εκδήλωση ενδιαφέροντος. 

ε) Κατόπιν διαπραγματεύσεων με ένα ή περισσότερα 
ιδιωτικά μελετητικά γραφεία για εξειδικευμένα ή ειδικά 
τμήματα του έργου ή σε περίπτωση έκπτωσης του ανα- 
δόχου. 

2. Επειδή το έργο μελέτης του Ολυμπιακού Χωριού εί¬ 
ναι ειδικής φύσης, λόγω του διπλού προορισμού του 
(Ολυμπιακή και μεταολυμπιακή χρήση), της ανάγκης πλή¬ 
ρους αποπεράτωσής του σε τακτό χρονικό διάστημα και 
των ειδικών απαιτήσεων και προδιαγραφών που τάσσει η 
ΔΟΕ, δύναται η εταιρεία να αναθέτει καθήκοντα τεχνικών 
συμβούλων σε ημεδαπά ή αλλοδαπά μελετητικά γραφεία 
ή ιδιώτες μελετητές για την εκπόνηση μελετών ή έλεγχο 
μελετών ειδικών τμημάτων αυτού. Με τους Τεχνικούς 
Συμβούλους υπογράφεται σύμβαση στην οποία προσδιο¬ 
ρίζεται το έργο του Τεχνικού Συμβούλου, οι όροι εκτέλε¬ 
σης του, η προθεσμία αποπεράτωσης, η συμφωνηθείσα 
αμοιβή και κάθε συναφής λεπτομέρεια. 

3. Σε κάθε περίπτωση η ανάθεση μελετών ή καθηκόντων 
Τεχνικών Συμβούλων, μετά από διαπραγματεύσεις με 
έναν ή περισσότερους μελετητές - συμβούλους ή γρα¬ 
φεία αυτών ή ύστερα από πρόσκληση εκδήλωσης ενδια¬ 
φέροντος, γίνεται με απόφαση του Δ.Σ. της Εταιρείας. 

4. Ζητήματα που δεν ρυθμίζονται ρητά από τις διατάξεις 
του παρόντος, σχετικά με τις αναθέσεις υπηρεσιών συμ¬ 
βούλων ή μελετών, η αξία των οποίων είναι ίση ή υπερβαί¬ 
νει το ποσό που καθορίζεται στην παρ. 1 του άρθρου 7 της 
Οδηγίας 92/50/ΕΟΚ, όπως αυτή αντικαταστάθηκε με την 
παρ. 1 του άρθρου 1 της Οδηγίας 97/52/ΕΟΚ, διέπονται 
ευθέως από τις κοινοτικές οδηγίες οι οποίες ενσωματώ¬ 
θηκαν στην εσωτερική έννομη τάξη με τα Π.Δ. 346/1998 
και 18/2000, όπως εκάστοτε ισχύουν. 

Άρθρο 4 

Διαδικασίες ανάθεσης και εκτέλεσης έργων 

4.1. Τα έργα της Εταιρείας ανατίθενται και εκτελούνται 
σύμφωνα μετους όρους καιτις διαδικασίες που ορίζονται 
στις Οδηγίες της Ευρωπαϊκής Ένωσης, όπως εκάστοτε 
ισχύουν (93/37/ΕΟΚ, 97/52/Ε.Ε.) όπωςπροσαρμόσθηκαν 
με το Π.Δ. 23/93 και εκάστοτε ισχύουν και με τα προβλε- 
πόμενα στον παρόντα Κανονισμό. 

Συμπληρωματικά και εφόσον δεν ορίζεται διαφορετικά 
στον παρόντα Κανονισμό, εφαρμόζονται οι διατάξεις του 
Ν. 1418/1984, του Π.Δ. 609/1985 όπως τροποποιήθηκαν, 
συμπληρώθηκαν και ισχύουν όλες οι σχετικές υπουργικές 
αποφάσεις, όπως οι εν λόγω διατάξεις ισχύουν κατά το 

χρόνο δημοσίευσης του παρόντος στην Εφημερίδα της 
Κυβερνήσεως. 

Η διακήρυξη, η συγγραφή υποχρεώσεων, τα τεύχη δη- 
μοπράτησης και κάθε άλλος σχετικός όρος αποφασίζο- 
νται, κατά τα ανωτέρω, από το Δ.Σ. της Εταιρείας. 

4.2. Η διακήρυξη για τη δημοπράτηση καθορίζει το σύ¬ 
στημα υποβολής των προσφορών. Εκτός των προβλεπο- 
μένων συστημάτων μπορεί να εφαρμόζεται το σύστημα 
μελέτη και κατασκευή χωρίς αξιολόγηση της προσφοράς 
με βάση προωθημένη προμελέτη του εργοδότη που περι¬ 
λαμβάνει σχέδια και λεπτομερείς περιγραφές και προδια¬ 
γραφές, με κατ’ αποκοπήν εργολαβικό αντάλλαγμα για το 
Έργο ολόκληρο ή κατά τμήματα, που θα αφορά την κα¬ 
τασκευή του Έργου και τη συμπλήρωση των μελετών μέ¬ 
χρι και της μελέτης εφαρμογής. 

Στην περίπτωση που επιλεγεί το παραπάνω σύστημα 
προσφοράς με βάση συγκεκριμένη προωθημένη προμε¬ 
λέτη του εργοδότη, που καθορίζει επακριβώς πρότυπα 
και προδιαγραφές για την επιθυμητή ποιότητα των εργα¬ 
σιών, δεν απαιτείται αξιολόγηση της προσφοράς και οι 
διαγωνιζόμενοι προσφέρουν κατ’ αποκοπήν τίμημα για 
την εκτέλεση του Έργου και τη συμπλήρωση των μελετών 
μέχρι και της μελέτης εφαρμογής. 

4.3. Μετη ρητή επιφύλαξητωνπεριορισμώνπου θέτουν 
οι οδηγίες της Ευρωπαϊκής Ένωσης, όπως εκάστοτε 
ισχύουν (93/37/ΕΟΚ, 97/52/Ε.Ε. όπως προσαρμόσθηκαν 
με το Π.Δ. 23/93 και εκάστοτε ισχύουν) η Εταιρεία πέραν 
των οριζομένων στις διατάξεις του άρθρου 4 παρ. 2γ του 
Ν. 1418/1984, μπορεί να αναθέτει χωρίς δέσμευση από 
τις διατάξεις περί κατωτάτων ορίων την εκτέλεση τμημά¬ 
των Έργων σε εργοληπτικές επιχειρήσεις, κατόπιν δια¬ 
πραγματεύσεων με μία ή περισσότερες από αυτές, σε πε¬ 
ριπτώσεις όπου το ανατιθέμενο τμήμα έργου αποτελεί 
σύνολο επί μέρους εργασιών, συνδεομένων τεχνικώς με 
έργα εκτελεσθέντα ή εκτελούμενα στα πλαίσια άλλων ερ¬ 
γολαβικών συμβάσεων, υπό την προϋπόθεση ότι τα ολο¬ 
κληρώνουν, τα βελτιώνουν, τα τελειοποιούν, τα προστα¬ 
τεύουν από κινδύνους καταστροφών ή τα καθιστούν επι- 
μετρήσιμα. Η εφαρμογή της παραπάνω διαδικασίας και η 
ανάθεση τμημάτων έργων, αποφασίζεται από το Δ.Σ. της 
Εταιρείας, ύστερα από εισήγηση της αρμόδιας τεχνικής 
υπηρεσίας όπως αυτή θα καθορισθεί από τον Οργανισμό 
λειτουργίας της Εταιρείας. 

Άρθρο 5 

Προμήθειες Εταιρείας 

Οι προμήθειες από την Εταιρεία των πάσης φύσεως 
αναγκαίων για την επίτευξη του εταιρικού σκοπού αγα¬ 
θών από φυσικά ή νομικά πρόσωπα, αποφασίζονται από 
το Δ.Σ. της Εταιρείας, επιφυλασσομένων των όρων και 
διαδικασιών που προβλέπονται στην Οδηγία 93/36/ΕΟΚ, 
όπως αυτή ενσωματώθηκε στην εσωτερική έννομη τάξη 
με το Π.Δ. 370/1995, όπως εκάστοτε ισχύει. 

Οι προμήθειες οι οποίες λόγω ποσού δεν υπάγονται 
στην Οδηγία 93/36/ΕΟΚ αποφασίζονται από το Δ.Σ. της 
Εταιρείας κατά τον ακόλουθο τρόπο: 

α) Σε περίπτωση που το αντικείμενο της προμήθειας δεν 
υπερβαίνει το ποσό των 30.000.000 δραχμών, κατόπιν 
διαπραγματεύσεων με ένα ή περισσότερους ενδιαφερο¬ 
μένους προμηθευτές. 

β) Σε περίπτωση που το αντικείμενο της προμήθειας 
υπερβαίνει το ποσό των 30.000.000 δραχμών και μέχρι 
του ποσού που ορίζεται στην Οδηγία 93/36/ΕΟΚ, με δη¬ 


μοσίευση πρόσκλησης ενδιαφέροντος σε μία τουλάχι¬ 
στον ημερήσια εφημερίδα των Αθηνών, στην οποία θα κα¬ 
θορίζονται οι όροι και οι προϋποθέσεις της προμήθειας, ή 
με πρόσκληση για υποβολή προσφοράς μεταξύ περιορι¬ 
σμένου αριθμού προμηθευτών που ορίζονται από το Δ.Σ. 

Άρθρο 6 

Συμβάσεις υπηρεσιών 

Η σύναψη συμβάσεων υπηρεσιών αναγκαίων για την 
επίτευξη του εταιρικού σκοπού, αποφασίζεται από το Δ.Σ. 
της Εταιρείας, επιφυλασσομένων των όρων και διαδικα¬ 
σιών που προβλέπονται στην Οδηγία 92/50/ΕΟΚ, η οποία 
ενσωματώθηκε στην εσωτερική έννομη τάξη με το Π.Δ. 
346/1998, όπως εκάστοτε ισχύει. 

Η σύναψη συμβάσεων υπηρεσιών οι οποίες λόγω πο¬ 
σού δεν υπάγονται στην Οδηγία 92/50/ΕΟΚ αποφασίζεται 
από το Δ.Σ. της Εταιρείας κατά τον ακόλουθο τρόπο: 

α) Σε περίπτωση που το αντικείμενο της σύμβασης δεν 
υπερβαίνει το ποσό των 30.000.000 δραχμών, κατόπιν 
διαπραγματεύσεων με ένα ή περισσότερους ενδιαφερο¬ 
μένους. 

β) Σε περίπτωση που το αντικείμενο της σύμβασης 
υπερβαίνει το ποσό των 30.000.000 δραχμών και μέχρι 
του ποσού που ορίζεται στην Οδηγία 93/36/ΕΟΚ, με δη¬ 
μοσίευση πρόσκλησης ενδιαφέροντος σε μία τουλάχι¬ 
στον ημερήσια εφημερίδα των Αθηνών, στην οποία θα κα¬ 
θορίζονται οι όροι και οι προϋποθέσεις της ζητούμενης 
υπηρεσίας, ή με πρόσκληση για υποβολή προσφοράς με¬ 
ταξύ περιορισμένου αριθμού ενδιαφερομένων που ορίζο¬ 
νται από το Δ.Σ. 

Άρθρο 7 

Προσαρμογή - τροποποίηση διατάξεων 
ισχύουσας νομοθεσίας 

1. Η κήρυξη του αναδόχου ως εκπτώτου γίνεται κατά τα 
προβλεπόμενα στο άρθρο 47 του Π.Δ. 609/1985 τροπο- 
ποιουμένου ως ακολούθως: 

α) Το τρίτο εδάφιο της παρ. 1 του άρθρου 47 τροποποι¬ 
είται ως ακολούθως: 

«Ο ανάδοχος μπορεί να κηρυχθεί έκπτωτος με απόφα¬ 
ση του Προϊσταμένου της Διευθύνουσας Υπηρεσίας, αν 
υπερβεί με υπαιτιότητα του, έστω και μία αποκλειστική 
προθεσμία του εγκεκριμένου χρονοδιαγράμματος κατά 
ένα (1) μήνα ή καθυστερήσει την έναρξη των εργασιών, 
για χρονικό διάστημα μεγαλύτερο των δέκα πέντε (15) 
ημερών από την υπογραφή της σύμβασης ή δεν εφαρμό¬ 
σει μέσα σε ένα (1) μήνα από την υπογραφή της σύμβα¬ 
σης το οργανόγραμμα εργοταξιακής ανάπτυξης». 

β) Το δεύτερο εδάφιο της παρ. 4 του άρθρου 47 τροπο¬ 
ποιείται ως ακολούθως: 

«Η απόφαση εκδίδεται μέσα σε ανατρεπτική προθεσμία 
δεκαπέντε (15) ημερών από την εκπνοή της ανωτέρω προ¬ 
θεσμίας». 

γ) Τοτρίτο εδάφιο της παρ. 5του άρθρου 47τροποποι- 
είται ως ακολούθως: 

«Γιατην ένσταση αποφασίζει η προϊσταμένη αρχή μέσα 
σε ανατρεπτική προθεσμία δεκαπέντε (15) ημερών από 
την κατάθεση της ένστασης». 

δ) Η περίπτωση β του πρώτου εδαφίου της παρ. 9 του 
άρθρου 47 τροποποιείται ως ακολούθως: 

«β) καταπίπτει υπέρ του κυρίου του έργου ως ειδική ποι¬ 
νική ρήτρα, μέροςτηςκατατεθειμένηςεγγυήσεωςγιατην 
καλή εκτέλεση του έργου, που αντιστοιχεί στο διπλάσιο 

του λόγου Α/Σ όπου Σ το χρηματικό αντικείμενο της σύμ¬ 
βασης, όπως διαμορφώθηκε με τον Τελευταίο εγκεκριμέ¬ 
νο συγκριτικό πίνακα και Ατο ανεκτέλεστο μέρος της σύμ¬ 
βασης, όπως προκύπτει ως διαφορά Σ-Π όπου Π το σύνο¬ 
λο των πιστοποιούμενων εργασιών μέχρι την έκδοση της 
απόφασης για την έκπτωση. Στους υπολογισμούς αυτούς 
δεν λαμβάνονται υπόψη οι αναθεωρήσεις τιμών και τα πο¬ 
σά για απρόβλεπτα». 

2. Επιφυλασσομένων τυχόν μικρότερων προθεσμιών 
που καθορίζονται από τον παρόντα Κανονισμό, τα έκτης 
συμβάσεων εν γένει δικαιώματα του αναδόχου αποσβέ- 
νονται και οιαδήποτε εξ αυτών αξίωση παραγράφεται, 
εάν αυτά δεν τεθούν δια σχετικής αιτήσεως του προς τη 
Διευθύνουσα Υπηρεσία εντός προθεσμίας ενός (1) μηνάς 
από την εμφάνιση της γενεσιουργού αιτίας. 

3. Οι ενστάσεις κατά των πράξεων της Διευθύνουσας 
Υπηρεσίας, που προσβάλλουν έννομο συμφέρον του 
αναδόχου, τόσο κατά το προδικαστικό στάδιο όσο και κα¬ 
τά το στάδιο εκτέλεσης του έργου ασκούνται με κατάθε¬ 
ση στη Διευθύνουσα Υπηρεσία μέσα σε ανατρεπτική προ¬ 
θεσμία πέντε (5) ημερών από την κοινοποίηση της πρά¬ 
ξης. Οι ενστάσεις της παρούσης παραγράφου έχουν το 
χαρακτήρα ενδικοφανούς προσφυγής και επ’ αυτών απο- 
φαίνεται το Δ.Σ. της Εταιρείας ή όποια άλλη Υπηρεσία 
ορισθεί επ’ αυτό. 

4. Το Δ.Σ. ή η ορισθείσα απ’ αυτό Υπηρεσία υποχρεού- 
ται ναεκδώσειτην απόφαση της μέσα σε δέκα πέντε (15) 
ημέρες από την κατάθεση της ένστασης. 

5. Ο ανάδοχος εντός ανατρεπτικής προθεσμίας είκοσι 
(20) ημερών από την κοινοποίηση σ’ αυτόν της απορρι¬ 
πτικής επί της ενστάσεως του απόφασης, ή παρόδου 
απράκτου της προθεσμίας προς έκδοση της, δικαιούται 
να προσφύγει στα καθ’ ύλην αρμόδια πολιτικά Δικαστή¬ 
ρια των Αθηνών. Εφαρμοστέο δίκαιο σε κάθε περίπτωση 
είναι το Ελληνικό. 

6. Πέραν των οριζομένων στις παραγράφους 1 έως 3 
του παρόντος, το Διοικητικό Συμβούλιο της Εταιρείας 
μπορεί να αποφασίσει τη σύντμηση και κάθε άλλης προ¬ 
θεσμίας προβλέπεται στις διατάξεις του Εθνικού Δικαίου. 

Η σύντμηση αυτή πρέπει να περιλαμβάνεται στην αντί¬ 
στοιχη διακήρυξη κάθε διαγωνισμού. 


7. Όπου στους Νόμους και Προεδρικά Διατάγματα που 
εφαρμόζονται συμπληρωματικά στον παρόντα Κανονι¬ 
σμό αναφέρεται ο «Υπουργός Δημοσίων Έργων», νοείται 
ο Υπουργός Εργασίας και Κοινωνικών Ασφαλίσεων ο 
οποίος εποπτεύει την Εταιρεία. 

8. Για τα έργα που δημοπρατεί και τις μελέτες που ανα¬ 
θέτει η «ΟΛΥΜΠΙΑΚΟ ΧΩΡΙΟ 2004 Α.Ε.», οι προβλεπόμε- 
νες από τα νομοθετικά κείμενα που μνημονεύονται στα 
άρθρα 3 και 4 του παρόντος αρμοδιότητες: 

α) Του «κυρίου του έργου» (εργοδότη) ασκούνται από 
την Εταιρεία «ΟΛΥΜΠΙΑΚΟ ΧΩΡΙΟ 2004 Α.Ε.» και 

β) Της «Προϊσταμένης αρχής», της «Διευθύνουσας 
Υπηρεσίας», του «Τεχνικού Συμβουλίου» και οποιοσδή¬ 
ποτε άλλης «επιτροπής» λειτουργεί κατά το προσυμβατι- 
κό ή συμβατικό στάδιο, ασκούνται από τα αρμόδια όργα¬ 
να της όπως αυτά καθορίζονται κάθε φορά με αποφάσεις 
του Διοικητικού Συμβουλίου της Εταιρείας. 

Άρθρο 8 

Η εφαρμογή των διατάξεων του παρόντος κανονισμού 
για την ανάθεση μελετών και την εκτέλεση έργων, για τη 
σύναψη δημοσίων συμβάσεων, υπηρεσιών, καθώς και τη 
διενέργεια συναφών προμηθειών και εργασιών γίνεται με 
την επιφύλαξη της τήρησης των διατάξεων των σχετικών 
κοινοτικών Οδηγιών και των διατάξεων με τις οποίες οι 
Οδηγίες αυτές έχουν μεταφερθεί στην εσωτερική έννομη 
τάξη. 

Άρθρο 9 
Τελική διάταξη 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2000 

